איגוד ערים לשמירת איכות הסביבה שרון-כרמל

איגוד ערים לשמירת איכות הסביבה שרון-כרמל הוא התארגנות אזורית בתחום איכות הסביבה של רשויות מקומיות, אשר הוקם בשנת 1979 בצו שר הפנים. המטרה בהקמת האיגוד הייתה שמירה על רמה נאותה של איכות האוויר בתחום השפעת תחנת הכוח "אורות רבין" הממוקמת בסמוך לשפך נחל חדרה, ועם השנים התרחבה פעילות האיגוד לתחומי איכות סביבה נוספים, כמו ניטור האוויר באזור פעילות אסדת הגז "לוויתן". לשם כך הקים האיגוד מערך ניטור אוויר חופי, אשר הוא אמון על הפעלתו. באיגוד חברות 18 הרשויות המקומיות הנמצאות ברדיוס של כ-30 קילומטרים מתחנת הכוח. שטח האיגוד משתרע על כ-675 אלף דונם; רוב שטחו מצוי בשטח שמחוף הכרמל בצפון, מגידו ומנשה במזרח ועד לנתניה בדרום. אוכלוסייתו מונה כ-800 אלף נפש השונים אלו מאלו בדרך התיישבותם ודתם. הדבר המאחד את כולם הוא הרצון והפעילות המשותפת לשמירה על הסביבה. תפקידי האיגוד הוגדרו בצו המקים ותוכנית מתאר ארצית לתחנות כוח ורשת חשמל ( תמ"א 10). לצורך כך מפעיל האיגוד מערכת ניטור אוויר ובה 20 תחנות: 18 תחנות ניטור נייחות ושתי תחנות ניטור ניידות – המשדרות מידע בזמן אמת לאתר האיגוד. בנוסף לניטור על תחנת הכוח אורות רבין ואסדת לוויתן האיגוד מפקח גם על תחנת הכוח חגית ותחנות כוח נוספות המופעלות באמצעות גז בשימוש התעשייה, מבצע פיקוח מטעם הרשויות החברות בו על ההיבטים הסביבתיים בהפעלת אסדת הגז לוויתן וייעוץ לרשויות ולמשרדי הממשלה בנושא, מטמיע את השימוש בגז בתחנות כוח ובתעשייה, מפקח על שפכי תעשייה ברשויות המקומיות ועל תעשיות למניעת זיהום אוויר וזיהום קרקע, מעניק ייעוץ סביבתי לוועדות תכנון ערים ארציות, מחוזיות ומקומיות, נותן חוות דעת סביבתית לתוכניות ולבקשות להיתרי בנייה, טיפול בפסולת לסוגיה, רישוי עסקים וחינוך סביבתי ומבצע פעילויות הסברה בתחום הקיימות בבתי הספר ובקרב הקהילה. האיגוד מוביל, מקדם, מנטר, מפקח ואוכף במגוון תחומים אלה למען רווחת ואיכות חיי תושבי מרחב האיגוד וזאת באמצעים טכנולוגים מתקדמים, תחנות ניטור חדישות, מעבדות- המוסמכות על ידי רשות הסמכת מעבדות בישראל, עבודות שטח ומחקרים בינלאומיים ועל פי תקנים בינלאומיים. התווית ניטור רציף מאסדת לוויתן ויישומה בפועל - דבר אשר יאפשר פיקוח רציף על הפליטות באסדה ושמירה על איכות הסביבה ובריאות התושבים . הגבלת היקף הפקת הגז בפוליגון הצפוני באסדת "לוויתן". הובלה להתחייבות של משרד האנרגיה לפיה באתר אחסנת החירום של הקונדנסט בתחנת הכוח חגית לא יקומו מפעלים כימיים מסוכנים. יישום הפרויקט להוצאה לשימור של יחידות 1-4 הפחמיות בתחנת הכוח אורות רבין, אשר הוביל להפחתה ניכרת נוספת של זיהום האוויר במרחב האיגוד, זאת בעקבות אישורה של המלצת האיגוד לצמצום יצור החשמל באמצעות פחם ויישום חלופה לייצור חשמל באמצעות גז על ידי משרד האנרגיה והתשתיות הלאומיות. הובלה אל מול משרדי הממשלה את העמדה לפיה יש להקים תחנות כוח הפועלות באמצעות גז בשטח תחנת הכוח אורות רבין, ולא בשטחים הפתוחים ביישובים, וזאת כדי למנוע פגיעה באיכות הסביבה ובנוף. הובלת התוכנית להפעלת הסולקנים ביחידות 5-6 בתחנת הכוח אורות רבין, אשר יושמה והביאה להפחתה של תחמוצות החנקן והגופרית הנפלטות מתחנת הכוח בכ-90 אחוז. ביצוע מחקר ראשון מסוגו בעולם להתאמת תקן למטרד אבק הפחם מתחנת הכוח אורות רבין, בכך יתאפשר צמצום המפגע אשר פגע באיכות החיים ובבריאות התושבים וניתן יהיה לפעול כנגד מזהמים. שותפות ומתן חוות דעת מקצועיות מאבקים סביבתיים של הרשויות המקומיות בהם מאבק כנגד מפגע המפחמות ומאבקים נוספים. יישום פרויקט "סביבה שווה" להסדרת נושא הפסולת ביישובי החברה הערבית החברים באיגוד והפעלת מערכת GIS באתר האיגוד לשם כך. יישום פרויקטים מקיימים בעלות של למעלה ממיליון שקלים בתחום איכות הסביבה ברשויות המקומיות החברות בו באמצעות וועדות איכות הסביבה של הרשויות. מיפוי 700 מיני החי והצומח בשטח האיגוד. יו"ר האיגוד: אסיף איזק, מכהן כראש מועצה אזורית חוף הכרמל, נבחר לתפקיד יו"ר האיגוד בינואר 2020. מנכ"ל : ניר סהר, נבחר לתפקיד מנכ"ל האיגוד במאי 2013. אור עקיבא, אלונה, אליכין, באקה אל גרביה, בנימינה-גבעת עדה, ג'סר א-זרקא, ג'ת, זכרון יעקב, חדרה, חוף הכרמל, כפר יונה, מגידו, מנשה, נתניה, פרדס חנה-כרכור, פרדיס, פרדסיה, עמק חפר. אתר האינטרנט הרשמי של איגוד ערים לשמירת איכות הסביבה שרון-כרמל נתוני איכות אוויר חופי בזמן אמת בסמוך לאסדת "לוויתן" מערכת "סביבה שווה" הרשות הלאומית להסמכת מעבדות, הסמכת מעבדת איגוד ערים לשמירת איכות הסביבה (שרון-כרמל), באתר http://www.israc.gov.il, ‏06/04/2003 ליאור גוטמן, בלחץ איגוד ערים שרון כרמל: יבוצע ניטור רציף גם על גבי אסדת לווייתן, באתר כלכליסט, ‏17/01/2020 ארז רביב, בז"ן מול לוויתן, באתר דבר, ‏29/01/2020 צפריר רינת, ועדת התכנון של חיפה קוראת להוציא משימוש את הארובות הישנות בחדרה, באתר הארץ, ‏15/08/2019 צפריר רינת, פליטת הזיהום בתחנת הכוח בחדרה פחתה משמעותית עקב מערכת סינון חדשה, באתר הארץ, ‏14/08/2017 אילנה קוריאל, פריצת דרך? מכשיר יבדוק קשר בין פחם לתחלואה בחדרה, באתר ynet, 19 בנובמבר 2016 אילנה קוריאל, מפגעי עשן בחדרה ממפחמות: "טרור אקולוגי", באתר ynet, 18 בספטמבר 2016